b'\n_START_ARTICLE_\nB\xc3\xb8lgeduskm\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 25 \xe2\x80\x93 33\xc2\xa0mm), slank m\xc3\xa5ler. Vingem\xc3\xb8nsteret gj\xc3\xb8r den umikjennelig, ingen andre norske arter har et lignende m\xc3\xb8nster. Vingene er brunhvite bortsett fra ytterkanten som er lysbrun, med tallrike, smale, m\xc3\xb8rke, b\xc3\xb8lgete tverrb\xc3\xa5nd. Tverrb\xc3\xa5ndene er m\xc3\xb8rkbrune til svarte p\xc3\xa5 forvingen, lysbrune p\xc3\xa5 bakvingen._NEWLINE_Larven er forholdsvis kraftig, naken bortsett fra noen korte, hvite b\xc3\xb8rster. Ryggen er lys til m\xc3\xb8rk gr\xc3\xa5, med smale, hvite lengdestriper. Buken er blek.\n_START_SECTION_\nLevevis\n_START_PARAGRAPH_\nArten finnes i skog og kratt. Larven kan finnes p\xc3\xa5 mange ulike busker og l\xc3\xb8vtr\xc3\xa6r, blant andre bl\xc3\xa5b\xc3\xa6r, selje og osp. Den lever p\xc3\xa5 en skuddspiss der den spinner flere unge blader sammen til et hylster. De voksne m\xc3\xa5lerne flyr om natten i juni \xe2\x80\x93 juli.\n_START_SECTION_\nUtbredelse\n_START_PARAGRAPH_\nArten lever b\xc3\xa5de i Palearktis og i Nord-Amerika. I Norge finnes den p\xc3\xa5 den s\xc3\xb8rlige delen av \xc3\x98stlandet, p\xc3\xa5 S\xc3\xb8rlandet og p\xc3\xa5 Vestlandet nord til Hordaland.'